
164                                                  DR 31.7.2018                                                                         

 

 

Friends of KPDNKK ini ada dalam database kementerian. Alangkah baiknya kalau 
kelompok ini dapat kementerian manfaatkan dengan fungsi yang sama iaitu membantu dan 
menjadi rakan kepada kementerian. Sila. 

Dato’ Dr. Noor Azmi bin Ghazali [Bagan Serai]: Terima kasih Yang Berhormat 
Menteri. Terima kasih Tuan Yang di-Pertua. Saya mendengar dengan teliti penerangan 
daripada Yang Berhormat Menteri.  

Saya juga setuju dengan Yang Berhormat Machang, Yang Berhormat Menteri begitu 
tenang sekali memberikan penjelasan tentang isu yang sangat panas sebenarnya. Hari ini, 
kalau cerita pasal kos harga barang ini sudah lama cerita. Orang kita ini dekat Malaysia kalau 
naik lima kupang pun bising. Kalau naik dua kupang pun bising- 20 sen. Akan tetapi kalau 
rokok naik tidak bisinglah, terus beli sahaja. 

Yang Berhormat Menteri, saya berpendapat harga barang ini bukan sahaja 
ditentukan oleh kos struktur operasi. Seperti yang kita dengar dalam perbincangan setakat 
ini, kita bincang tentang kos struktur, dimensinya adalah dalaman. Maknanya sewa kedai, 
harga barang mentah, kenderaan dan juga kita sudah beberapa kali ulang GST, SST bulan 
September ini tunggulah. GST dulu pun barang naik. Kita kata rendah, barang naik. 
Tunggulah SST nanti, naik atau turun. Juga kita kena tentukan sikap peniaga sebenarnya.  

Apa yang saya hendak cadangkan, hendak tanya kepada Yang Berhormat Menteri, 
bagaimana dengan dimensi yang satu lagi? Adakah kita memberi fokus kepada tahap 
persaingan yang ada? Saya bagi contoh. Contohnya nelayan. Nelayan pergi tangkap ikan, 
peraih tunggu dekat pantai. Kemudian dijual kepada peniaga. Siapa yang tentukan harga? 
Oleh sebab kalau kita lihat di sini, yang monopolinya adalah peraih. Peraih mungkin lima 
orang atau 10 orang, nelayan beratus orang, peniaga pun beratus orang. Begitu juga dengan 
pekebun. Dia jual, peraih ambil buah-buahan di tengah jalan, peniaga jual di tepi jalan. 

Jadi saya hendak tanya Yang Berhormat Menteri, dimensi ini kurang diperkatakan. 
Apabila bangun seseorang Ahli Parlimen- GST, SST, GST, SST. Akan tetapi kita lihat pada 
tahap persaingan yang sebenarnya juga memainkan peranan menentukan harga barang di 
Malaysia ini.  

Jadi saya hendak tanya Yang Berhormat Menteri, apakah tahap persaingan yang 
ada sekarang ini? Bagaimana kerajaan bersedia untuk mewujudkan satu persaingan yang 
sihat, satu persaingan yang adil bagi semua daripada contohnya nelayan, peraih dan juga 
peniaga. Perkara ini adalah penting pada pendapat saya. Macam mana Yang Berhormat 
Menteri? 

Dato’ Saifuddin Nasution bin Ismail: Terima kasih. Di bawah tajuk persaingan, 
saya ada satu sub topik yang akan saya jawab. Saya akan sekalikan di situ nanti Yang 
Berhormat Bagan Serai.  

Tuan Yang di-Pertua, kementerian ini juga disinggung dalam perbahasan yang 
menyentuh tentang langkah-langkah yang diambil oleh kementerian, peranan kementerian 
untuk kawal kenaikan harga ini. Ini rakan saya Yang Berhormat Kinabatangan dan Yang 
Berhormat Setiawangsa ada membangkitkannya.  

Saya mohon untuk berkongsi maklumat dengan Ahli Yang Berhormat bahawa di 
antara langkah yang diambil oleh kementerian adalah pertama, menguatkuasakan 
Peraturan-peraturan Kawalan Harga dan Antipencatutan.  

Kedua, melaksanakan Skim Kawalan Harga pada musim perayaan utama seperti 
Tahun Baru Cina, Hari Raya Puasa, Krismas, Hari Gawai. Pada masa-masa ini, satu Skim 
Kawalan Harga dikenakan ke atas sejumlah barangan-barangan yang kita ketahui banyak 
diguna pakai oleh rakyat negara ini. Pada masa ini dalam tempoh ini, seminggu sebelum 
perayaan atau seminggu selepas perayaan, pasukan penguat kuasa kementerian dengan 
begitu agresif akan memantau trend kenaikan harga kalau-kalau ada pelanggaran terhadap 
Skim Kawalan Harga ini.  

 



Friends of KPDNKK ini ada dalam database kementerian. Alangkah baiknya kalau kelompok ini dapat kementerian manfaatkan dengan fungsi yang sama iaitu membantu dan menjadi rakan kepada kementerian. Sila. Dato' Dr. Noor Azmi bin Ghazali [Bagan Serai]: Terima kasih Yang Berhormat Menteri. Terima kasih Tuan Yang di-Pertua. Saya mendengar dengan teliti penerangan daripada Yang Berhormat Menteri. Saya juga setuju dengan Yang Berhormat Machang, Yang Berhormat Menteri begitu tenang sekali memberikan penjelasan tentang isu yang sangat panas sebenarnya. Hari ini, kalau cerita pasal kos harga barang ini sudah lama cerita. Orang kita ini dekat Malaysia kalau naik lima kupang pun bising. Kalau naik dua kupang pun bising- 20 sen. Akan tetapi kalau rokok naik tidak bisinglah, terus beli sahaja. Yang Berhormat Menteri, saya berpendapat harga barang ini bukan sahaja ditentukan oleh kos struktur operasi. Seperti yang kita dengar dalam perbincangan setakat ini, kita bincang tentang kos struktur, dimensinya adalah dalaman. Maknanya sewa kedai, harga barang mentah, kenderaan dan juga kita sudah beberapa kali ulang GST, SST bulan September ini tunggulah. GST dulu pun barang naik. Kita kata rendah, barang naik. Tunggulah SST nanti, naik atau turun. Juga kita kena tentukan sikap peniaga sebenarnya. Apa yang saya hendak cadangkan, hendak tanya kepada Yang Berhormat Menteri, bagaimana dengan dimensi yang satu lagi? Adakah kita memberi fokus kepada tahap persaingan yang ada? Saya bagi contoh. Contohnya nelayan. Nelayan pergi tangkap ikan, peraih tunggu dekat pantai. Kemudian dijual kepada peniaga. Siapa yang tentukan harga? Oleh sebab kalau kita lihat di sini, yang monopolinya adalah peraih. Peraih mungkin lima orang atau 10 orang, nelayan beratus orang, peniaga pun beratus orang. Begitu juga dengan pekebun. Dia jual, peraih ambil buah-buahan di tengah jalan, peniaga jual di tepi jalan. Jadi saya hendak tanya Yang Berhormat Menteri, dimensi ini kurang diperkatakan. Apabila bangun seseorang Ahli Parlimen- GST, SST, GST, SST. Akan tetapi kita lihat pada tahap persaingan yang sebenarnya juga memainkan peranan menentukan harga barang di Malaysia ini. Jadi saya hendak tanya Yang Berhormat Menteri, apakah tahap persaingan yang ada sekarang ini? Bagaimana kerajaan bersedia untuk mewujudkan satu persaingan yang sihat, satu persaingan yang adil bagi semua daripada contohnya nelayan, peraih dan juga peniaga. Perkara ini adalah penting pada pendapat saya. Macam mana Yang Berhormat Menteri?. Dato' Saifuddin Nasution bin Ismail: Terima kasih. Di bawah tajuk persaingan, saya ada satu sub topik yang akan saya jawab. Saya akan sekalikan di situ nanti Yang Berhormat Bagan Serai. Tuan Yang di-Pertua, kementerian ini juga disinggung dalam perbahasan yang menyentuh tentang langkah-langkah yang diambil oleh kementerian, peranan kementerian untuk kawal kenaikan harga ini. Ini rakan saya Yang Berhormat Kinabatangan dan Yang Berhormat Setiawangsa ada membangkitkannya. Saya mohon untuk berkongsi maklumat dengan Ahli Yang Berhormat bahawa di antara langkah yang diambil oleh kementerian adalah pertama, menguatkuasakan Peraturan-peraturan Kawalan Harga dan Antipencatutan. Kedua, melaksanakan Skim Kawalan Harga pada musim perayaan utama seperti Tahun Baru Cina, Hari Raya Puasa, Krismas, Hari Gawai. Pada masa-masa ini, satu Skim Kawalan Harga dikenakan ke atas sejumlah barangan-barangan yang kita ketahui banyak diguna pakai oleh rakyat negara ini. Pada masa ini dalam tempoh ini, seminggu sebelum perayaan atau seminggu selepas perayaan, pasukan penguat kuasa kementerian dengan begitu agresif akan memantau trend kenaikan harga kalau-kalau ada pelanggaran terhadap Skim Kawalan Harga ini.